=== Benzedrine og Dexedrine ===
Benzedrine var svagere end Pervitin og havde derfor færre bivirkninger. Lægemiddelfirmaet Smith, Kline og French (SKF) lancerede det til brug mod bronkit; men i [[1942]] forsynede SKF [[pilot]]erne i [[Royal Air Force|RAF]] med store mængder af stoffet. Den britiske ''A Guide to the Preservation of Life at Sea after Shipwreck'' (= Guide til overlevelse til havs efter forlis) fra [[1943]] foreslog Benzedrine til forliste søfolk for at modvirke udmattelse, få humøret op og forstærke viljen til overlevelse. Samme år udstyrede den britiske hærs forsyningstjeneste officererne med pakker på seks Benzedrine-piller for hver af deres soldater. [[Faldskærm]]jægere tog pillerne på [[D-dag]]en. 72 millioner piller blev i løbet af krigen sendt til [[Storbritannien]], og noget nær det samme til den amerikanske hær.<ref>>http://lmharchive.ca/benzedrine-sulphate-used-in-war-operations-by-brook-durham/</ref> Man fik ''hits'' som ''Who Put the Benzedrine in Mrs Murphy's Ovaltine?'' af Harry "the Hipster" Gibson i [[1944]].
Kemi